100 



A. Engler. — Araceae-Aroideae. 



Flores unisexuales nudi. Flores masculi 3 — 4-andri: stamina hebetato-quadrata 

 brevissima, connectivo tenui inter thecas leviter protuberante, post pollinis emissionem 

 loculos multo superante; thecis breviter obovoideis, basin non attingentibus, oppositis 

 vel suboppositis, poris minutis rotundis in vertice aperientibus, pollen in farciminulis 

 emittentibus. Florum sterilium rudimenta (staminodia) brevissime subulata vel apiculi- 

 formia. Flores feminei: ovarium oblongum, utrinque attenuatum, uniloculare placenta- 

 basilari et apicali in eadem cavitate, subelevata, pauci-ovulata : ovula orthotropa sub-6 

 partim pendula, partim erecta funiculo brevi affixa; stilus ovario continuus, breviter 

 conicus, superficie et colore distinctus; Stigma hemisphaericum. Baeca obovata, auran- 

 tiacorubra, unilocularis, oligosperma. Semen sphaeroideo-ovoideum, interdum pressione 

 hinc planum, inde convexum, rugosum, testa tenui instructum. Embryo axilis in albu- 

 mine copioso. — Herbae tuberosae ditionis mediterraneae. Tuber rotundatum folia 

 atque pedunculum latere emittens. Foliorum petioli longissime vaginati vaginis omnibus 

 pedunculum arctissime amplectentibus, lamina pedatisecta, segmentis in vernatione magis 

 horizontaliter volutis omnibus demum arrectis, nervis lateralibus I. patentibus in nervum 

 collectivum a margine remotiusculum conjunctis. Pedunculus quam folia multo longior, 

 solitarius; spatha marcescens, tubo recto, convoluto aperto, quam lamina saepe maxima 

 tandem retrocurva breviore. Spadicis dimidium spathae subaequantis inflorescentia 

 feminea sessilis, cylindroidea, cum mascula paulo breviore ovoidea contigua, appendix 

 stipitata, elato-conoidea, recta, tandem spongioso-medullaris et fistulosa. 



Fig. 14. A — C Arum maculatum L. emend. Mill. var. a. vulgare (Lam.) Engl, subvar. euma- 

 eulatum Engl. A Inflorescentia ty. B Spadix m. n. G Inflorescentia masculae pars inferior 

 cum florum sterilium inferiorum rudimentis, a — a, b — b, c—c parasticha. Duo rudimenta a 

 atque unum b stamina 2 ferunt, rudimentum x uno stamine instructum est, rudimenta 2 inferiora 

 2 staminodia caudiformia gerunt. — D Dracunculus vulgaris Schott. Flores regionis superioris 

 inflorescentiae masculae: a flos triandrus, b flos triandrus staminibus 2 substaminodialibus, c flos 

 duobus staminibus substaminodialibus atque uno staminodio instructus, d flos sterilis staminodiis 

 instructus. — E Helicodiceros muscivorus (L.) Engl. Spadicis pars inferior cum spathae 

 tubo. — Icon. origin. ex Engler-Prantl, Pflzfam. II. 3. reproductae. 



